El Centre de Transfusió de Sang de la Comunitat Valenciana visitarà Burjassot, tres dies, al desembre
2025-07-24

La Casa de Cultura de Burjassot i els dos centres de salut del municipi, el situat al carrer Rubert i Villo i el del carrer Beniferri, seran els punts de donació de sang, al llarg del mes de desembre.

Un mes més, el Centre de Transfusió de Sang de la Comunitat Valenciana es desplaçarà a Burjassot per a sol·licitar la solidaritat de la ciutadania. Concretament, hi haurà donació de sang a Burjassot els dies 5, 12 i 13 de desembre, en horari de vesprada.

El dilluns 5 de desembre, el punt de donació estarà ubicat a la Casa de Cultura en horari de 17.00 a 20.30 hores; el dilluns 12 de desembre serà el centre de salut del carrer Rubert i Villó en horari de 16.30 a 20.30 hores. També en el mateix horari el dia 13 de desembre, en aquest cas en el centre d’Especialitats del carrer Beniferri es podrà donar sang.

Els requisits per a la donació són senzills. Únicament passen per tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.